Vrugtekelkie-en-klappertert | SARIE
Vrugtekelkie-en-klappertert	deur Herman Lensing
Hierdie nagereg is verspot maklik en vinnig. jy meng net alles saam, sit dit in die oond en gooi die stroop oor wanneer dit uitkom. Ek gebruik botter eerder as margarien in die stroop( ook in die karringmelkpoeding s’n), want die botter los mooi op. Laevet-margarien maak spatseltjies wat nie mooi lyk nie.
500 ml volgraan-bruismeel
10 ml vetvrye melk
2 x 400 g-blikkies vrugtekelkie in natuurlike sap
125 ml ingedampte laevetmelk
Verhit oond tot 180 °C. Spuit ’n tertbak met kleefwerende kossproei en hou eenkant. Meng koeksoda en melk saam. Meng meel, suikerplaasvervanger, koeksodamengsel, sout en eiers saam tot glad. Roer die vrugte met die sap by en skep in die voorbereide tertbak van 30 cm in deursnee. Bak 40 minute tot goudbruin en gaar.
Kook al die stroopbestanddele saam vir 5 minute. Gooi die warm stroop oor die warm tert. Sit voor met diabetiese roomys of laevet-vla.
1 porsie – 90 – 110
Energie – 680 kJ
Koolhidrate – 26,5g
Proteïen – 4,5 g
Vet – 4,4 g
Versadigde vet – 2,8g
Mono-onversadigde vet – 1,1 g
Poli-onversadigde vet – 0,5 g
Vesel – 3 g
Glukemieselading(GL) – 10
Veselinhoud is hoër a.g.v. vrugte en bruismeel. Die hoeveelheid vrugte stoot steeds die koolhidrate en kilojoules op. Hou dus by aanbevole porsie of minder. Iemand wat insulien gebruik om bloedsuiker te beheer sal dalk die dosis moet verhoog.